6 
Grotta del Triclinio (Dennis Pag. 35) fra Konstens bedste Tid; 
men disse ere Undtagelser, ligesom Stukreliefferne i den Grav, 
vi ndf. omtale. I det Hele taget træder her Billedkonsten i 
Baggrunden, hvorimod der er anvendt særegen Flid paa Ud- 
førelsen af de architektoniske Former. I denne Henseende kan 
ingen Stad i Etrurien stilles ved Siden af Cære. 
Etruskisk Architektur — dette er et Navn, der oftere møder 
os, men for det Meste i en uklar og taaget Skikkelse.  Vitruv 
giver os i 4de Bogs Tde Cap. en Beskrivelse af det etruskiske 
System, og vi kjende af Omtale nogle romerske Templer, der 
vare opførte derefter. Vi høre, at Søilen var en Afart af den 
doriske, Søilevidden stor, Bjælkeværket af Træ, og Taget svært 
og langt fremspringende. Man kommer til at tænke paa Træ- 
husene i Schweiz og Tyrol, eller i alt Fald paa de langt frem- 
springende Tage, som endnu findes i Nord-Italien og Toscana. 
Men det er ikke muligt, alene ved Phantasiens Hjælp at danne 
sig et paalideligt Billede af en forsvunden Bygningsstiil, og man 
kjendte ikke en eneste Levning af Etruskernes Årckitektur, før 
man, i den nyeste Tid, har undersøgt disse Grave. Der fandt 
man vel ikke egentlige Bygninger, men de Huler, man fandt, 
vare dannede i Lighed med disse, og der faldt et uventet Lys 
over mange hidtil gaadefulde Puncter. 
Dette er først Tilfældet med Loftsconstructionen; thi paa 
Udførelsen af Loftet har man paa mange Steder anvendt særegen 
Flid. Vi finde mange Gravkamre, hvor Loftet er høiest i Midten, 
og skraaner ned til begge Sider, som var det Indersiden af et 
skraat Tag. Det synes heraf, som om Rygaasstuer ikke have 
været ualmindelige hos Etruskerne. Dette bliver til Vished, 
naar vi i mere omhyggelig udførte Grave finde en nøiagtig Gjen- 
givelse af Bjælkerne, som i Vulci (Mon. d. Inst. II, Tav. XX). 
I Grotta Casuccini ved Clusium (Mon. d. Inst. V, Tav. XXXI) 
see vi Hanebjælken i Midten, hvorfra brede Lægter gaae ned 
til begge Sider. I de clusinske Grave laante man for det Meste 
kun Motivet af Træconstructionen, men- behandlede dette med 
